# Møtereferat FAU-møte Teigar Ungdomsskole 19. jan. 2022

Møtedeltakere og oppmøte:

|  |  |  |
| --- | --- | --- |
| Klasse | Navn | Tilstede |
| 8A | Helena Enoksen |[ ]
| 8B | Lars Mausethagen |[x]
| 8C | Elisabeth Varnes |[x]
| 8D | Anne Mjaugeto |[x]
| 9A | Per Kristian Sandvand |[x]
| 9B | Wenche Kjernli |[x]
| 9C | Cecilie Røste |[ ]
| 9D | Thor-Egil Eide |[x]
| 10A | Jostein Hesjedal |[x]
| 10B | Hege Cathrine Pihl Dufseth |[x]
| 10C | Vigdis Ekelund |[x]
| 10D | Jannicke Vabø |[x]

Møtet ble holdt på Teams.

## Rektor informerer

Frokost onsdager er fortsatt en suksess, fast gjeng som kommer og inntar den. Har utfordringer med mange ansatte i karantene i forhold til å gjennomføre serveringen, men forsøker så godt det er mulig.

Med tanke på kantinedrift har det vært mye dialog med kommunen, og de bruker også Tjøme ungdomsskole som eksempel, der de har fått det til. Ligger an til veldig lav kost, muligens kostnadsfri servering.

Covid-19 situasjonen; Grønt nivå fra mandag 24. januar. På fredag får alle elever med seg pakke med 5 selvtester, og skal teste seg før skolen mandag og torsdag. Annen hver uke får de tildelt ny pakke med selvtester. Om selvtesten er positiv skal de bli hjemme, bestille PCR test og isolere seg. Ingen karantene for medelever eller lærere.

Nytt fraværssystem, Transponder, er tatt i bruk på skolen. Oppstart kom veldig plutselig, og det kom beskjed fra systemet før det gikk ut informasjon fra skolen. Dette var uheldig, men nå er informasjon delt. Med dette systemet får foresatte umiddelbart beskjed ved registrert fravær. Systemet vil også bli benyttet til å innhente godkjenninger til deltakelse, f.eks bading på turer i skolens regi.

## Natteravn Færder

Wenche Kjernsli gikk gjennom forslag til måter å skape lokalt engasjement og deltakelse i Færder Natteravn. Eksempler var bruk av stand på Teie-dagen, omtale i lokalaviser, dele video fra det nasjonale natteravnrådet på skolens nettside, og å etablere en rolle i FAU som natteravnansvarlig, på lik linje som leder, nestleder og sekretær.

Diskusjon i møtet angående hvilket mandat FAU har til å ta beslutninger om å pålegge foreldre ved skolen til å delta i vandringer, og eventuelt pålegge klassekontakter å organisere dette fra de ulike klassene. Enighet i FAU om at vi har det mandatet, og at klasserepresentanter sammen med klassekontakter skal organisere deltakere til vandring på gitte uker. Lager et system der helgene er fordelt på de ulike klassene, og hver klasse da må finne vandrere til disse dagene. Per og Lars lager oppsett, som deretter rulles ut.

Tar stilling til natteravn ansvarlig i FAU senere.

## Vinterkveld

Gitt utviklingen i smitte i samfunnet ønsker vi ikke å ta sjansen på at det kan gjennomføres 10. februar. Ny dato satt til 10. mars. Varsler om dette via Facebook-grupper og skolens nettside, samt evt. Skole SMS. Viktig at foresatte setter av kvelden for å bidra, og evt for henting av elever dersom det oppstår situasjoner.

Nærmere planlegging gjøres i neste FAU (16. feb).

## Eventuelt

Tik-tok trenden «Shipping» er omtalt av NRK Troms og Finnmark, og er en form for «spleising» av personer på nett, med bruk av bilder, uten samtykke fra disse. Det finnes tilfeller der dette fyller inn som element i systematisk trakasering av enkeltindivider. Det har vært tilfeller av dette ved Teigar, og et slikt tilfelle er politianmeldt. Den aktuelle brukeren (anonym bruker) er i dette tilfellet stengt ned, men det finnes flere slike aktive, anonyme brukere, og det dukker stadig opp nye. Mobbeombudet anbefaler foreldre å snakke med barna sine om nettbruk på generell basis, og å minne om at bruk/deling av bilder uten samtykke er straffbart.

3. Februar 2022 skal nettpatruljen Sør-Øst holde webinar som blant annet vil handle om dette. Oppfordring til at så mange som mulig får med seg dette. Lenke til invitasjon anbefales lagt på de ulike Facebook-sidene, og eventuelt på skolens nettside.

## Neste møte

Tredje onsdag i mnd, dvs 16. februar kl 18. Kommer tilbake med informasjon når det nærmer seg om dette møtet blir på Teams eller fysisk.